অন্যদিকে, প্রকল্প পরিচালকের অফিসের জন্য ৮টি কম্পিউটার ও প্রতিটি অফিসের জন্য ১৫টি করে কম্পিউটার, প্রকল্প পরিচালকের অফিসের জন্য ৬ টন করে প্রতিটি কমপ্লেক্সের জন্য ২০ টন এসি ধরা হয়েছে। এসব ক্ষেত্রে পরিমাণ ও ব্যয়ের যৌক্তিকতা নিয়ে প্রশ্ন তোলা হয়েছে। বলা হয়েছে, এসব অংশের ব্যয় ও পরিমাণ যৌক্তিক পর্যায়ে নামিয়ে আনতে হবে। এ ছাড়া ২৩টি ফটোকপিয়ারের জন্য ১১১টি ফটোকপিয়ার টেবিলের প্রয়োজনীয়তা সভায় আলোচনা করা হবে। একই সঙ্গে আসবাবপত্র ও অন্যান্য ব্যয় বাবদ ১০ লাখ টাকা করে এবং দাফতরিক বই বাবদ ১৬ লাখ ২৫ হাজার টাকা ব্যয় ধরা হয়েছে। এসব ব্যয়ের বিষয়ে আলোচনা করে সিদ্ধান্ত নিতে বলা হয়েছে।